b"\n_START_ARTICLE_\nLimnothrissa miodon\n_START_SECTION_\nReproducci\xc3\xb3\n_START_PARAGRAPH_\nT\xc3\xa9 lloc a prop de la costa i durant l'estaci\xc3\xb3 humida, per\xc3\xb2 amb pics des del maig al juny i des del desembre al gener.\n_START_SECTION_\nAlimentaci\xc3\xb3\n_START_PARAGRAPH_\nMenja pl\xc3\xa0ncton (incloent-hi cop\xc3\xa8podes i gambes), tot i que els individus m\xc3\xa9s grossos tamb\xc3\xa9 es nodreixen de larves de Stolothrissa. El canibalisme \xc3\xa9s corrent.\n_START_SECTION_\nDepredadors\n_START_PARAGRAPH_\n\xc3\x89s depredat per Hydrocynus forskalii, Anguilla bengalensis labiata (a Z\xc3\xa0mbia), Lates niloticus (a Tanz\xc3\xa0nia), Lates stappersii (a Tanz\xc3\xa0nia), Synodontis zambesensis (a Z\xc3\xa0mbia), Schilbe mystus, Hydrocynus vittatus, Chlidonias leucoptera i Larus cirrocephalus.\n_START_SECTION_\nH\xc3\xa0bitat\n_START_PARAGRAPH_\n\xc3\x89s un peix d'aigua dol\xc3\xa7a, pel\xc3\xa0gic i de clima tropical (21\xc2\xb0C-29\xc2\xb0C; 3\xc2\xb0S-18\xc2\xb0S) que viu entre 20-40 m de fond\xc3\xa0ria.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs troba a \xc3\x80frica: \xc3\xa9s aut\xc3\xb2cton del llac Tanganyika i ha estat introdu\xc3\xaft a altres llacs (com ara, Kivu, Kariba, etc.).\n_START_SECTION_\nCostums\n_START_PARAGRAPH_\n\xc3\x89s principalment nocturn i prefereix les aig\xc3\xbces obertes.\n_START_SECTION_\nPesca\n_START_PARAGRAPH_\nEl foc \xc3\xa9s emprat per atraure aquesta esp\xc3\xa8cie i capturar-la mitjan\xc3\xa7ant salabres.\n_START_SECTION_\nObservacions\n_START_PARAGRAPH_\nHa produ\xc3\xaft impactes ecol\xc3\xb2gics adversos en alguns pa\xc3\xafsos despr\xc3\xa9s de la seua introducci\xc3\xb3."